ફૈઝાબાદમાં ગઈ કાલે યોજાયેલી નરેન્દ્ર મોદીની જાહેર સભાના મંચ પર રાખવામાં આવેલા ભગવાન રામના વિરાટ પોસ્ટરના મુદ્દે વિવાદ સર્જાયો છે. કૉન્ગ્રેસ સહિતના કેટલાક પક્ષોએ આ વિશે ચૂંટણીપંચમાં ફરિયાદ કરી હતી. નરેન્દ્ર મોદીએ આ સભામાં રામને અનેક વાર યાદ કર્યાના ગણતરીના કલાકોમાં કેન્દ્રીય ચૂંટણીપંચે મોદીના ભાષણ તથા સ્ટેજના બૅકડ્રૉપ વિશે જિલ્લા વહીવટીતંત્ર પાસે રિપોર્ટ મગાવ્યો હોવાનું ઉત્તર પ્રદેશના ચીફ ચૂંટણી-અધિકારી ઉમેશ સિંહાએ જણાવ્યું હતું.